১৫ ফেব্রুয়ারি থেকে বাড়তি টাকা গুনতে হবে SBI গ্রাহকদের! কেন?

ওয়েব ডেস্ক : স্টেট ব্যাঙ্ক অফ ইন্ডিয়ার (SBI) গ্রাহকদের জন্য গুরুত্বপূর্ণ বদল আসছে। আগামী ১৫ ফেব্রুয়ারি থেকে ব্যাঙ্কের আইএমপিএস বা ইমিডিয়েট পেমেন্ট সার্ভিস (IMPS) ব্যবহারে নতুন সার্ভিস চার্জ (Charge) কার্যকর হচ্ছে। এতদিন ইয়োনো (YONO) অ্যাপ কিংবা ইন্টারনেট ব্যাঙ্কিংয়ের মাধ্যমে বড় অঙ্কের টাকা পাঠানোয় কোনও অতিরিক্ত খরচ লাগত না। এবার থেকে নির্দিষ্ট সীমা ছাড়ালেই মাশুল দিতে হবে গ্রাহকদের।

জানা যাচ্ছে, ২৫ হাজার টাকা পর্যন্ত আইএমপিএস বা ইমিডিয়েট পেমেন্ট সার্ভিস-এর (IMPS) মাধ্যমে লেনদেন আগের মতোই সম্পূর্ণ বিনামূল্যে থাকবে। তবে এই অঙ্ক অতিক্রম করলেই চার্জ বসবে। অনলাইন মাধ্যমে লেনদেন ২৫ হাজার টাকা থেকে ১ লক্ষ টাকা পর্যন্ত হলে ২ টাকার সঙ্গে জিএসটি দিতে হবে। ১ লক্ষ থেকে ২ লক্ষ টাকা পাঠালে খরচ হবে ৬ টাকা ও জিএসটি। আর ২ লক্ষ থেকে ৫ লক্ষ টাকার লেনদেন করলে সার্ভিস চার্জ দাঁড়াবে ১০ টাকা ও জিএসটি।

আরও খবর : BMC জয়ের উচ্ছ্বাস মোদির মুখে! কী বললেন প্রধানমন্ত্রী? দেখুন

অন্যদিকে, ব্যাঙ্কের শাখায় গিয়ে আইএমপিএস (IMPS) পরিষেবা নিলে গ্রাহকদের আরও বেশি খরচ গুনতে হবে। শাখায় ১ হাজার টাকা পর্যন্ত লেনদেন বিনামূল্যে হলেও, তার বেশি হলেই মাশুল ধার্য হবে। ১ হাজার থেকে ১ লক্ষ টাকা পাঠাতে হলে দিতে হবে ৪ টাকা ও জিএসটি। ১ লক্ষ থেকে ২ লক্ষ টাকার ক্ষেত্রে এই চার্জ বেড়ে হবে ১২ টাকা। আর ২ লক্ষ থেকে ৫ লক্ষ টাকা পর্যন্ত লেনদেন করলে দিতে হবে ২০ টাকা ও জিএসটি।

তবে এই নতুন নিয়মের আওতার বাইরে রাখা হয়েছে কিছু নির্দিষ্ট স্যালারি অ্যাকাউন্টকে। যাঁদের ডিএসপি, পিএমএসপি বা সিজিএসপি স্যালারি অ্যাকাউন্ট রয়েছে, তাঁদের আইএমপিএস লেনদেনে কোনও সার্ভিস চার্জ দিতে হবে না। ডিজিটাল লেনদেন ব্যবস্থায় আরও শৃঙ্খলা ও স্বচ্ছতা আনতেই এই সিদ্ধান্ত নেওয়া হয়েছে বলেই মনে করা হচ্ছে। যদিও অনেক গ্রাহকের মত, ডিজিটাল ভারতের যুগে এই ধরনের চার্জ সাধারণ ও মধ্যবিত্ত মানুষের উপর অতিরিক্ত আর্থিক চাপ তৈরি করবে।

দেখুন অন্য খবর :

The post ১৫ ফেব্রুয়ারি থেকে বাড়তি টাকা গুনতে হবে SBI গ্রাহকদের! কেন? first appeared on KolkataTV.